cyanic-selkie/wikianc huggingface dataset:
การนำความร้อน
การนำความร้อนในสภาวะไม่คงที่
การวิเคราะห์ระบบของการนำความร้อนในสภาวะไม่คงที่นั้นซับซ้อนกว่าระบบในสภาวะคงที่อย่างมาก หากวัตถุนำความร้อนมีรูปร่างแบบง่าย แล้วการแสดงออกและคำตอบทางคณิตศาสตร์เชิงวิเคราะห์จะสามารถทำได้อย่างแม่นยำ (ดูสมการความร้อนสำหรับแนวทางเชิงวิเคราะห์) อย่างไรก็ตามเรามักจำเป็นต้องนำทฤษฎีแบบประมาณมาใช้หรือต้องพึ่งพาการวิเคราะห์เชิงตัวเลขของคอมพิวเตอร์เนื่องด้วยสภาพนำความร้อนที่มีความแตกต่างกันเองภายในวัตถุรูปร่างซับซ้อน (นั่นคือ วัตถุที่ซับซ้อนส่วนใหญ่ กลไก หรือเครื่องต่าง ๆ ของวิศวกรรม) วิธีการทางกราฟที่เป็นที่นิยมแบบหนึ่งคือการใช้แผนภูมิไฮสเลอร์ (Heisler Chart)
บางครั้งปัญหาเกี่ยวกับการนำความร้อนในสภาวะไม่คงที่จะง่ายลงอย่างมากถ้าสามารถระบุบริเวณที่ร้อนขึ้นหรือเย็นลงได้ เพราะสภาพนำความร้อนในบริเวณนั้นมีค่ามากกว่าของวิถีความร้อนที่เข้าบริเวณนั้น บริเวณที่มีสภาพนำสูงจึงสามารถถูกปฏิบัติเป็นแบบจำลองความจุแบบก้อน (lumped capacitance model) ได้ โดยถือได้ว่าเป็น "ก้อน" ของวัสดุที่มีความจุความร้อนแบบง่ายซึ่งประกอบไปด้วยความจุความร้อน (heat capacity) รวมของมัน บริเวณนี้ร้อนขึ้นหรือเย็นลงระหว่างกระบวนการแต่ไม่มีการแปรผันของอุณหภูมิที่มีนัยสำคัญภายในขอบเขตของบริเวณ (เมื่อเทียบกับส่วนอื่น ๆ ของระบบ) นี่เป็นเพราะความนำที่สูงกว่าอย่างมาก ดังนั้นระหว่างการนำความร้อนในสภาวะไม่คงที่อุณหภูมิตลอดบริเวณที่นำความร้อนจะเปลี่ยนแปลงอย่างสม่ำเสมอในปริภูมิและใช้เวลาแบบชี้กำลังง่าย ๆ ตัวอย่างของระบบเหล่านี้คือระบบที่ปฏิบัติตัวตามกฎการเย็นตัวของนิวตัน (Newton's law of cooling) ระหว่างการเย็นลงในสภาวะไม่คงที่ (หรือในทางกลับกันระหว่างการทำความร้อน) วงจรความร้อนที่สมมูลกับระบบนี้ประกอบไปด้วยตัวเก็บ (capacitor) ที่ต่อแบบอนุกรมกับตัวต้านทาน ส่วนที่เหลือของระบบซึ่งมีความต้านทานความร้อนสูง (สภาพนำที่ต่ำกว่าเมื่อเทียบกัน) ทำหน้าที่เป็นตัวต้านทานในวงจรนั้น
การนำความร้อนเชิงสัมพัทธภาพ
ทฤษฎีการนำความร้อนเชิงสัมพัทธภาพ (Relativistic conduction) เป็นแบบจำลองที่เข้ากันกับทฤษฎีสัมพัทธภาพพิเศษ ตลอดเวลาส่วนใหญ่ของศตวรรษที่ผ่านมา สมการฟูริเอร์เป็นที่รู้จักว่าขัดกับทฤษฎีสัมพัทธภาพเพราะมีการยอมรับถึงความเร็วของการแพร่สัญญาณความร้อนที่มีค่าเป็นอนันต์ ตัวอย่างตามสมการฟูริเอร์เช่น จุดที่อยู่ไกลเป็นอนันต์จะสามารถรู้สึกถึงพัลส์ของความร้อนที่จุดกำเนิดได้ทันที อัตราเร็วของการแพร่ข้อมูลเร็วกว่าอัตราเร็วของแสงในสุญญากาศซึ่งไม่สามารถยอมรับได้ในกรอบของสัมพัทธภาพ
กฎของฟูริเอร์
กฎของฟูริเอร์ (Fourier's law) หรือกฎของการนำความร้อนกล่าวว่าอัตราการถ่ายเทความร้อนผ่านวัสดุเป็นสัดส่วนกับเกรเดียนต์ลบของอุณหภูมิและพื้นที่ตั้งฉากกับเกรเดียนต์ที่ความร้อนไหลผ่าน เราสามารถแสดงกฎนี้เป็นรูปแบบสมมูลสองรูปแบบ: รูปปริพันธ์ซึ่งเราดูที่ปริมาณของพลังงานที่ไหลเข้าหรือออกกจากวัตถุรวมทั้งหมด และรูปอนุพันธ์ซึ่งเราดูที่อัตราไหลหรือฟลักซ์ของพลังงานเฉพาะบริเวณ (local)
กฎการเย็นตัวของนิวตันเทียบได้เป็นกฎของฟูริเอร์แบบวิยุต (discrete) ในขณะที่กฎของโอห์มเทียบได้เป็นกฎของฟูริเอร์สำหรับไฟฟ้า และกฎการแพร่ของฟิค (Fick's laws of diffusion) ก็เทียบได้เป็นแบบสำหรับเคมี
รูปอนุพันธ์
กฎการนำความร้อนของฟูริเอร์รูปอนุพันธ์แสดงให้เห็นว่าความหนาแน่นของฟลักซ์ความร้อน (heat flux) เฉพาะบริเวณ \mathbf{q} เท่ากับผลคูณของสภาพนำความร้อน k และเกรเดียนต์ลบเฉพาะบริเวณของอุณหภูมิ -\nabla T ความหนาแน่นของฟลักซ์ความร้อนคือปริมาณของพลังงานที่ไหลผ่านหน่วยพื้นที่ต่อหน่วยเวลา
สำหรับการใช้งานแบบง่าย กฎของฟูริเอร์ในรูปมิติเดียวมักถูกนำมาใช้ ในทิศทาง x
ในวัสดุไอโซทรอปิก กฎของฟูริเอร์นำไปสู่สมการความร้อน:
และมีผลเฉลยหลักมูล (fundamental solution) ซึ่งเป็นที่รู้จักในชื่อเคอร์เนลความร้อน (heat kernel)
รูปปริพันธ์
เมื่อปริพันธ์กฎของฟูริเอร์รูปอนุพันธ์ตามพื้นผิวทั้งหมดของวัสดุ S เราจะได้กฎของฟูริเอร์รูปปริพันธ์:
โดย (รวมหน่วย SI): เมื่อเราปริพันธ์สมการเชิงอนุพันธ์ด้านบนระหว่างจุดปลายสองจุดสำหรับวัสดุเอกพันธุ์ (homogeneous) หนึ่งมิติที่อุณหภูมิคงตัว จะได้อัตราไหลของความร้อนเป็น: โดย กฎนี้เป็นรากฐานสำหรับการอนุพัทธ์หาสมการความร้อน
ความนำความร้อน
กฎของฟูริเอร์สามารถเขียนได้เป็น:
ส่วนกลับของความนำคือความต้านทาน (resistance) \big. R โดยกำหนดว่า:
ความต้านทานบวกรวมกันเมื่อมีชั้นนำความร้อนหลายชั้นอยู่ระหว่างบริเวณร้อนและเย็นเพราะ A และ Q ของทุก ๆ ชั้นมีค่าเท่ากัน ในทางเดียวกัน ความสัมพันธ์ระหว่างความนำรวมกับความนำของแต่ละชั้นคือ:
ดังนั้นสูตรดังต่อไปนี้มักถูกนำมาใช้เมื่อเผชิญกับการนำความร้อนผ่านผนังหลายชั้น:
ในส่วนของการนำความร้อนจากของไหลสู่ของไหลผ่านผนังกั้นชนิดหนึ่ง บางครั้งจำเป็นที่จะต้องพิจารณาความนำความร้อนของฟิล์ม (thin film) ของไหลบาง ๆ ที่อยู่นิ่งข้างแผ่นกั้น ของไหลที่เป็นฟิล์มบางนี้จำกัดปริมาณได้ยากเพราะลักษณะต่าง ๆ นั้นขึ้นอยู่กับเงื่อนไขที่ซับซ้อนเช่นความปั่นป่วน (turbulence) และความหนืด แต่บางครั้งเมื่อต้องจัดการกับผนังกั้นที่มีความนำสูง แผ่นฟิล์มของไหลนี้ก็สามารถส่งผลต่อคุณสมบัติความนำได้อย่างมีนัยสำคัญ
การแทนด้วยคุณสมบัติที่ไม่ขึ้นกับปริมาณ
สมการที่ให้นิยามความนำไว้ด้านบนด้วยคุณสมบัติที่ขึ้นกับปริมาณ (extensive properties) สามารถถูกนำมาจัดรูปใหม่ให้ใช้นิยามจากคุณสมบัติที่ไม่ขึ้นกับปริมาณได้ (intensive properties) สูตรสำหรับความนำความร้อนในอุดมคตินั้นควรผลิตค่าที่มีมิติซึ่งเป็นอิสระจากระยะทาง อย่างเช่นสูตรของความต้านทานไฟฟ้า R = V/I\,\! และความนำไฟฟ้า ในกฎของโอห์ม
จากสูตรเรื่องไฟฟ้า โดย ρ คือสภาพต้านทาน, x คือความยาว และ A คือพื้นที่หน้าตัด กับ  โดย G คือความนำ, k คือสภาพนำ, x คือความยาว และ A คือพื้นที่หน้าตัด
ในส่วนของความร้อนนั้น
โดย U คือความนำความร้อน
เราสามารถเขียนกฎของฟูริเอร์ได้เป็นอีกแบบ:
ซึ่งเทียบได้กับกฎของโอห์ม หรือ
ส่วนกลับของความนำคือความต้านทาน R ซึ่งถูกกำหนดเป็น:
เทียบได้กับกฎของโอห์ม
กฎของการรวมความต้านแทนและความนำของการไหลของความร้อนและกระแสไฟฟ้า (ต่อกันแบบอนุกรมหรือขนาน) เป็นแบบเดียวดัน
เปลือกทรงกระบอก
การนำความร้อนผ่านเปลือกทรงกระบอก (เช่น ท่อ) สามารถคำนวณได้จากรัศมีภายใน r_1, รัศมีภายนอก r_2, ความยาว \ell และความแตกต่างของอุณหภูมิระหว่างผนังภายในและภายนอก T_2 - T_1.
พื้นที่ผิวของทรงกระบอกคือ
เมื่อเรานำมาใส่ในกฎของฟูริเอร์:
และจัดรูปใหม่:
ความต้านทานความร้อนคือ:
และ โดย  เป็นรัศมีเฉลี่ยแบบล็อก
เปลือกทรงกลม
เราสามารถคำนวณการนำความร้อนผ่านพื้นผิวทรงกลมได้ในลักษณะเดียวกันจากรัศมีภายใน r_1 และรัศมีภายนอก r_2
พื้นที่ผิวของทรงกลมคือ:
และเมื่อแก้สมการในลักษณะเดียวกันกับที่ทำสำหรับเปลือกทรงกระบอก (ดูข้างบน) แล้วจะได้:
การถ่ายโอนความร้อนระหว่างผิว
หากเลขบิโอต์ของระบบมีค่าน้อยกว่า 0.1 วัสดุนั้นจะประพฤติตามการเย็นตัวแบบนิวตันหรือเราสามารถเพิกเฉยต่อเกรเดียนต์ของอุณหภูมิภายในวัสดุได้ หากเลขบิโอต์มีค่ามากกว่า 0.1 ระบบนั้นจะประพฤติตามผลเฉลยแบบอนุกรม โปรไฟล์อุณหภูมิเทียบกับเวลาสามารถอนุพัทธ์มาได้จากสมการ
ซึ่งกลายเป็น
สัมประสิทธิ์การถ่ายเทความร้อน (heat transfer coefficient) h มีหน่วยเป็น และแทนการถ่ายเทของความร้อนที่ผิวสัมผัสระหว่างวัสดุสองอย่าง ค่านี้ต่างกันไปตามแต่ละผิวสัมผัสและเป็นสิ่งที่สำคัญในการทำความเข้าใจการไหลของความร้อนที่ผิวสัมผัส
เราสามารถวิเคราะห์ผลเฉลยแบบอนุกรม (series solution) ได้ด้วยโนโมแกรม (nomogram) ในโนโมแกรมมีอุณหภูมิสัมพัทธ์เป็นพิกัด y และเลขฟูริเอร์ (Fourier number) ซึ่งคำนวณจาก
ยิ่งเลขบิโอต์มีค่ามากขึ่น เลขฟูริเอร์จะมีค่าน้อยลง เพื่อหาโปรไฟล์ของอุณหภูมิเทียบกับเวลาเราต้องทำตามห้าขั้นตอนดังต่อไปนี้
การชุบแข็งแบบสาด
การชุบแข็งแบบสาด (Splat cooling) เป็นวิธีการทำให้ละอองของวัสดุหลอมเหลวขนาดเล็กเย็นตัวลงอย่างรวดเร็วผ่านการสัมผัสพื้นผิวเย็นอย่างฉับพลัน อนุภาคของวัสดุนี้ผ่านกระบวนการเย็นตัวลงที่มีลักษณะพิเศษ โดยมีโปรไฟล์อุณหภูมิที่ t=0 เป็นอุณหภูมิเริ่มต้นและอุณหภูมิสูงสุดที่ x=0 และที่ x = -\infin และ x = \infin อุณหภูมิ T = 0 และมีโปรไฟล์ความร้อนที่ t=\infin ของ เป็นเงื่อนไขขอบเขต การชุบแข็งแบบสาดจบลงที่อุณหภูมิในสภาวะคงที่ และมีรูปแบบคล้ายกับสมการการแพร่แบบเกาส์ (Gaussian diffusion equation) โปรไฟล์ของอุณหภูมิเทียบกับตำแหน่งและเวลาของการเย็นตัวแบบนี้แปรผันกับ:
การชุมแข็งแบบสาดเป็นแนวคิดพื้นฐานที่มีการนำไปใช้ในทางปฏิบัติในรูปของการพ่นเคลือบด้วยความร้อน เราสามารถเขียนสัมประสิทธิ์สภาพแพร่ความร้อน (thermal diffusivity) ซึ่งแทนด้วย \alpha เป็น ได้ ซึ่งแปลว่าค่านี้เปลี่ยนแปลงไปตามชนิดของวัสดุ
กฎข้อที่ศูนย์ของอุณหพลศาสตร์
กฎข้อที่ศูนย์ของอุณหพลศาสตร์ (Zeroth law of thermodynamics) สามารถถูกกล่าวในแบบที่มุ่งความสนใจในเรื่องของการนำความร้อนโดยตรง เบลิน (1994) เขียนว่า "... กฎข้อที่ศูนย์สามารถถูกกล่าวเป็น:
ผนังไดอะเทอร์มัล (diathermal wall) คือการเชื่อมต่อทางกายภาพซึ่งให้ความร้อนเคลื่อนระหว่างวัตถุสองวัตถุได้ ในที่นี้ผนังไดอะเทอร์มัลของเบลินหมายถึงผนังที่เชื่อมต่อวัตถุสองวัตถุเท่านั้นเข้าด้วยกัน โดยเฉพาะผนังนำ (conductive wall)
'กฎข้อที่ศูนย์' ซึ่งถูกกล่าวแบบนี้เป็นข้อความเชิงทฤษฎีในอุดมคติ และผนังทางกายภาพของจริงนั้นอาจมีความผิดปกติซึ่งทำให้ไม่ประพฤติตามความทั่วไป
ตัวอย่างเช่น วัสดุของผนังนั้นจะต้องไม่เปลี่ยนเฟสที่อุณหภูมิซึ่งนำความร้อนไม่ว่าเป็นการระเหยหรือการหลอมละลาย แต่ก็ต่อเมื่อพิจารณาเพียงสมดุลความร้อนและไม่เร่งรีบกับเวลาเท่านั้น แล้วสภาพนำความร้อนของวัสดุต่าง ๆ ก็ไม่มีความสำคัญมากนักและตัวนำความร้อนใด ๆ ก็ดีพอกัน กลับกัน อีกแง่มุมของกฎข้อที่ศูนย์คือผนังไดอะเทอร์มัลหนึ่งจะเมินเฉยต่อสภาวะและลักษณะของอ่างความร้อน (heat bath) เมื่อกำหนดข้อจำกัดที่เหมาะสม เช่นหลอดแก้วของปรอทวัดอุณหภูมิทำหน้าที่เป็นผนังไดอะเทอร์มัลไม่ว่าจะใช้ในแก๊สหรือของเหลว แต่ก็ต่อเมื่อแก้วไม่ละลายหรือถูกกัดกร่อน
ความแตกต่างเหล่านี้เป็นหนึ่งในลักษณะพิเศษซึ่งเป็นนิยามของการถ่ายเทความร้อน ในแง่หนึ่ง มันเป็นสมมาตร (Symmetry (physics)) ของการถ่ายเทความร้อน
เครื่องวิเคราะห์สภาพนำไฟฟ้า
คุณสมบัติการนำความร้อนของแก๊สใด ๆ ภายใต้ความดันและอุณหภูมิภาวะมาตรฐานเป็นค่าคงที่ เราขึงสามารถนำคุณสมบัตินี้ของแก๊สหรือส่วนผสมของแก๊สอ้างอิงที่รู้จักชนิดหนึ่งมาใช้ในการรับรู้ (sensor) เช่นเครื่องวิเคราะห์สภาพนำไฟฟ้า (Thermal conductivity analyzer)
เครื่องนี้ทำงานบนหลักการของวงจรสะพานแบบวีตสโตน (Wheatstone bridge) ซึ่งประกอบด้วยเส้นใยสี่เส้นที่มีความต้านทานไฟฟ้าเท่ากัน เมื่อใดที่มีแก๊สไหลผ่านเครือข่ายเส้นใยนี้แล้วความต้านทานของพวกมันจะเปลี่ยนตามสภาพนำความร้อนที่เปลี่ยนไป ดังนั้นจึงทำให้เอาต์พุตความต่างศักย์สุทธิของวงจรสะพานเปลี่ยนไป และเราสามารถนำเอาต์พุตความต่างศักย์ที่ได้ไปเทียบกับฐานข้อมูลเพื่อระบุว่าแก๊สตัวอย่างนั้นเป็นแก๊สชนิดใด
ตัวรับรู้แก๊ส
หลักการของสภาพนำความร้อนของแก๊สยังสามารถนำมาใช้วัดความเข้มข้นของแก๊สชนิดหนึ่งในส่วนผสมระหว่างแก๊สสองชนิดได้
หลักการทำงานของตัวรับรู้แก๊ส (Gas sensor) คือ หากแก๊สชนิดเดียวกันมีอยู่ตลอดทั้งเส้นใยของวงจรสะพานแล้ว เส้นใยทุกเส้นจะคงอุณหภูมิไว้เท่ากันและจึงคงความต้านทานไฟฟ้าไว้เท่าเดิม วงจรสะพานจึงสมดุล แต่ทว่าหากตัวอย่างแก๊สที่ต่างกัน (หรือส่วนผสมของแก๊ส) ถูกปล่อยให้เคลื่อนที่ผ่านเส้นใยสองเส้นชุดหนึ่งและแก๊สที่เรานำมาใช้อ้างอิงถูกปล่อยผ่านเส้นใยอีกชุดหนึ่งแล้ว วงจรสะพานจะเสียสมดุลและเอาต์พุตความต่างศักย์สุทธิที่ได้ออกมาจากวงจรก็จะสามารถนำไปเทียบในฐานข้อมูลเพื่อระบุส่วนประกอบของแก๊สตัวอย่างได้
ด้วยกลวิธีนี้ เราสามารถระบุตัวอย่างแก๊สที่ไม่รู้จักหลายชนิดได้ด้วยการเปรียบเทียบสภาพนำความร้อนของพวกมันกับแก๊สอ้างอิงอื่น ๆ ที่เรารู้สภาพนำความร้อนของมัน แก๊สอ้างอิงที่ถูกใช้บ่อยที่สุดคือแก๊สไนโตรเจนเพราะสภาพนำความร้อนของแก๊สที่พบเจอได้ทั่วไปส่วนใหญ่ (ยกเว้นแก๊สไฮโดรเจนและฮีเลียม) มีค่าใกล้เคียงกับของแก๊สไนโตรเจน
ยฺเหวียน จื้อ
ยฺเหวียน จื้อ เป็นนักวอลเลย์บอลชาวจีน ปัจจุบันเขาเล่นตำแหน่งตัวตีด้านนอกให้แก่สโมสรเหลียวหนิง
ประวัติ
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
เจมส์ แคกนีย์
เจมส์ ฟรานซิส แคกนีย์, จูเนียร์ (James Francis Cagney, Jr.; 17 กรกฎาคม ค.ศ. 1899 – 30 มีนาคม ค.ศ. 1986) เป็นนักแสดงและนักเต้นชาวอเมริกัน ผู้ชนะเลิศรางวัลออสการ์ในสาขานักแสดงนำชายยอดเยี่ยม จากภาพยนตร์เรื่อง Yankee Doodle Dandy (1942) มีผลงานการแสดงภาพยนตร์ 65 เรื่อง ระหว่างปี 1930–1981
แคกนีย์ยังเป็นหนึ่งในนักแสดงที่ชื่นชอบของ สแตนลีย์ คูบริก และออร์สัน เวลส์ยังพูดถึงแคกนีย์ว่า "เขาอาจจะเป็นนักแสดงที่ยิ่งใหญ่ที่สุดเท่าที่เคยปรากฏในหน้ากล้อง" ในปี 1999 สถาบันภาพยนตร์อเมริกัน ยกให้แคกนีย์ อยู่ในอันดับ 8 ใน 100 ของนักแสดงชายที่เยี่ยมที่สุดตลอดกาล เขายังได้รับการเสนอชื่อเข้าชิงรางวัลออสการ์ 3 ครั้ง
วัดใหญ่อินทาราม
วัดใหญ่อินทาราม เป็นอารามหลวงชั้นตรี ชนิดสามัญ เป็นวัดเก่าแก่โบราณคู่บ้านคู่เมืองของจังหวัดชลบุรี สร้างขึ้นในสมัยกรุงศรีอยุธยาตอนปลาย ตั้งอยู่เลขที่ 858 ถนนเจตน์จำนงค์ ตำบลบางปลาสร้อย อำเภอเมืองชลบุรี จังหวัดชลบุรี
อดีตเจ้าอาวาส พระราชสิทธิวิมล (เอนก ฐานิสฺสโร) ที่ปรึกษาเจ้าคณะจังหวัดชลบุรี
ประวัติ
วัดใหญ่อินทารามเป็นวัดเก่าแก่โบราณมีตั้งแต่สมัยกรุงศรีอยุธยา เมื่อครั้งที่สมเด็จพระนครินทราธิราช พระมหากษัตริย์แห่งกรุงศรีอยุธยา เสด็จประพาสเมืองชลบุรีโดยขบวนพยุหยาตราทางชลมารค เมื่อเสด็จฯมาถึงบริเวณนี้ได้ทอดพระเนตรเห็นทิวทัศน์อันน่ารื่นรมย์ไปด้วยแมกไม้ชายทะเล วิเวก ได้ยินเสียงคลื่นลมในยามราตรีกาล เหมาะสำหรับการประพฤติพรหมจรรย์ของพระภิกษุสงฆ์ ผู้มุ่งหวังต่อการปฏิบัติธรรม จึงมีพระราชศรัทธาได้สร้างวัดขึ้นมาและพระราชทานนามพระอารามสอดคล้องกับพระราชนามของพระองค์ว่า "วัดอินทาราม" แต่ชาวบ้านเรียกกันจนติดปากต่อมาว่า "วัดใหญ่" ปัจจุบันจึงเรียกว่าวัดใหญ่อินทาราม
สมัยเสียกรุงศรีอยุธยาครั้งที่ 2 สมเด็จพระเจ้าตากสินมหาราช เมื่อครั้งเป็นพระยาวชิรปราการ ได้เคยเสด็จฯมาพักรวบรวมไพร่พล เพื่อกอบกู้เอกราช และปราบนายทองอยู่น้อย หรือนายทองอยู่นกเล็ก ที่ประพฤติตนเป็นมิจฉาชีพ เที่ยวเป็นโจรสลัดปล้นเรือสำเภา
วัดใหญ่อินทาราม ได้รับการประกาศจากทางราชการ ตั้งเป็นวัดเมื่อ พ.ศ. 2325 ได้รับพระราชทานวิสุงคามสีมา พ.ศ. 2335 ได้รับพระมหากรุณาโปรดเกล้าฯ ให้ยกเป็นพระอารามหลวงชั้นตรี ชนิดสามัญ เมื่อวันที่ 15 สิงหาคม 2518
หลวงพ่อเฉย
หลวงพ่อเฉย เป็นพระพุทธรูปศักดิ์สิทธิ์คู่บ้านคูเมืองชลบุรี ลักษณะเป็นพระพุทธปฏิมาสำริดทรงเครื่อง ศิลปะสมัยอยุธยา เดิมทีหลวงพ่อเฉย เป็นพระพุทธรูปประจำอยู่วัดสมรโกฏ เป็นวัดที่สร้างในยุคเดียวกับวัดใหญ่อินทาราม (พระอารามหลวง) แต่ต่อมาภายหลังวัดสมรโกฏไม่มีพระภิกษุอยู่จำพรรษา และขาดผู้อุปถัมภ์บำรุง จึงกลายเป็นวัดร้าง และวิหารที่ประทับของหลวงพ่อเฉยก็ชำรุดทรุดโทรม ขาดผู้บูรณะซ่อมแซม จึงผุพังไปตามกาลเวลา ทำให้หลวงพ่อเฉยต้องประดิษฐานประทับนั่งอยู่กลางแจ้ง ท่ามกลางแสงแดดและลมฝนอยู่นานหลายปี เป็นที่สังเวชต่อสายตาของผู้พบเห็นยิ่ง ชาวบ้านจึงได้ขนานนามท่านว่า "หลวงพ่อเฉย" เพราะท่านประทับนั่งเฉยอยู่กลางแจ้ง ฝนตก แดดออก ถูกต้องท่าน ท่านก็ไม่ได้บ่นได้ว่าอะไร ต่อมา ชาวบ้านจึงได้ประกอบพิธีอัญเชิญย้ายท่านจากวัดร้างสมรโกฏมาอยู่ ณ วัดใหญ่อินทาราม (พระอารามหลวง)
เพื่อให้ประชาชนได้สักการะหลวงพ่อเฉย ในช่วงเทศกาลงานประจำปีของจังหวัดชลบุรี วัดใหญ่อินทาราม จึงได้สร้างหลวงพ่อเฉยองค์จำลองขึ้น เพื่อนำแห่รอบเมืองชลบุรี แต่ด้วยเป็นพระพุทธรูปจำลององค์ใหญ่ ที่มีลักษณะเหมือนและมีขนาดเท่าองค์จริง มีน้ำหนักมาก จึงนำขึ้นแห่ได้เพียงปีเดียว และได้อัญเชิญมาประดิษฐานให้ประชาชนได้กราบไหว้ที่บริเวณด้านล่างภายในวัดอีกองค์หนึ่งด้วย
หลวงพ่อเฉย เป็นพระพุทธรูปที่มีบารมีอิทธิฤทธิ์ สามารถบันดาลให้เด็กเล็กๆ ที่เจ็บป่วยออดแอด สามวันดีสี่วันไข้ กลับกลายเป็นเด็กที่เลี้ยงง่ายอย่างน่าพิศวง ชาวบ้านที่มีลูกเจ็บไข้ได้ป่วยเป็นประจำ มักจุดธูปเทียน ถวายเป็นลูกหลวงพ่อเฉย โดยจะฉีกชายจีวรที่ห่มคลุมองค์หลวงพ่อไปผูกข้อมือเด็ก เด็กก็จะหายโรค หายภัย เลี้ยงง่าย เมื่อเห็นว่าผ้าเหลืองที่คลุมองค์หลวงพ่อถูกฉีกไปมากเข้า ชาวบ้านก็จะมีศรัทธานำจีวรมาห่มให้ใหม่อย่างไม่รู้จักจบสิ้น หรือหากผู้ใดของหาย เมื่อเข้ามาบนบานต่อหลวงพ่อเฉยแล้ว ก็จะได้ของคืนเกือบทุกราย จึงเป็นที่เคารพสักการบูชาอยู่เสมอมา
การเดินทาง
วัดใหญ่อินทาราม จากถนนสุขุมวิท บริเวณสี่แยกไปอำเภอพนัสนิคม (สี่แยกเฉลิมไทย) เลี้ยวขวาเข้าสู่ถนนโพธิ์ทอง เลี้ยวซ้ายเข้าถนนเจตน์จำนงค์ประมาณ 300 เมตร วัดตั้งอยู่ริมถนนห่างจากศาลากลางจังหวัดชลบุรีประมาณ 500 เมตร
สะพานหลูผู่
สะพานหลูผู่ (Lupu Bridge) ตั้งชื่อตามเขตหลูวาน เป็นสะพานโค้งข้ามแม่น้ำหวงผู่ในเซี่ยงไฮ้ ประเทศจีน เชื่อมระหว่างเขตหวงผู่และผู่ตง และเป็นสะพานโค้งเหล็กที่ยาวที่สุดเป็นอันดับสองของโลก รองจากสะพานเฉาเทียนเหมินในฉงชิ่ง มีความยาวรวมทางขึ้นลง 3,900 ม. (12,795 ฟุต) เปิดใช้บริการเมื่อวันที่ 28 มิถุนายน พ.ศ. 2546 โครงสร้างโค้งสะพานหลักยาว 750 เมตร ซึ่งรวมช่วงปีกสองข้างของสะพานแต่ละฝั่ง 100 เมตร และส่วนโค้งหลัก 550 เมตร (1,804 ฟุต) สูงเหนือแม่น้ำหวงผู่กว่า 32 เมตร (105 ฟุต) สะพานหลูผู่เคยเป็นสะพานโค้งที่ยาวที่สุดในช่วง 2546-2552 ทำลายสถิติสะพาน New River Gorge ในเมืองฟาเยตต์วิลล์ รัฐเวสต์เวอร์จิเนีย สะพานมีมูลค่า 2.5 พันล้านหยวน (302 ล้านเหรียญสหรัฐ) แบ่งเป็น 78.04 ล้านเหรียญสหรัฐสำหรับโครงสร้างเหล็กหลักเพียงอย่างเดียว ตั้งอยู่ในบริเวณสถานที่จัดงานเอ็กซ์โป 2010 และทำหน้าที่เป็นหนึ่งในสิ่งก่อสร้างที่เป็นหัวใจของงานระดับโลกในเซี่ยงไฮ้
ชื่อ
ชื่อของสะพานหลูผู่ มาจากตัวย่อชื่อของสองเขตในเซี่ยงไฮ้ที่รวมเข้าด้วยกัน ฝั่งเหนือของแม่น้ำเคยขึ้นกับเขตลู่วานจนถึงปี 2011 ปัจจุบันเขตนี้ถูกผนวกรวมกับเขตหวงผู่ แต่สะพานนี้ยังคงชื่อเดิมไว้ ฝั่งใต้ของแม่น้ำขึ้นกับเขตผู่ตงใหม่ ซึ่งเป็นไปตามแบบแผนการตั้งชื่อสะพานที่ข้ามแม่น้ำหวงผู่สามแห่งก่อนหน้า ได้แก่ สะพานหนานผู่ (หนานซี-ผู่ตง), สะพานหยางผู่ (หยางผู่-ผู่ตง) และสะพานสูผู่ (สูฮุ่ย-ผู่ตง)
ประวัติ
สะพานหลูผู่ได้รับการออกแบบเพื่อลดความแออัดของการขนส่งระหว่างพื้นที่ที่กำลังพัฒนาอย่างรวดเร็วทางด้านใต้ของผู่ซี รวมทั้งการเตรียมรับมือกับการจราจรที่คาดว่าจะเกิดขึ้นในช่วงงานเอ็กซ์โป 2010 สะพานตั้งอยู่ทางด้านตะวันตกของพื้นที่จัดงานบนฝั่งผู่ซี และอยู่กลางทางพื้นที่จัดงานบนฝั่งผู่ตง การก่อสร้างเริ่มในเดือนตุลาคม พ.ศ. 2543 โดยใช้วิธีคานยื่นและยึดสายเคเบิลชั่วคราว ใช้เหล็กมากกว่า 35,000 ตันในการก่อสร้าง สะพานโค้งเชื่อมเข้ากันเมื่อวันที่ 7 ตุลาคม พ.ศ. 2545 เมื่อสะพานสร้างเสร็จในขณะนั้นเป็นสะพานโค้งที่ยาวที่สุดในโลก แซงหน้าสะพาน New River Gorge ในเมืองฟาเยตต์วิลล์ รัฐเวสต์เวอร์จิเนีย พิธีเปิดจัดขึ้นเมื่อวันที่ 27 มิถุนายน พ.ศ. 2546 โดยมีกลุ่มนักวิ่ง รวมทั้งเหยาหมิง ซึ่งเป็นกลุ่มแรกที่ข้ามสะพาน สะพานเปิดให้สัญจรไปมาได้ในวันถัดมา ในปี พ.ศ. 2552 สะพานหลูผู่เสียสถิติสะพานโค้งที่ยาวที่สุดในโลกให้กับสะพานเฉาเทียนเหมิน ในเมืองฉงชิ่ง ซึ่งสะพานเฉาเทียนเหมินมีความยาวมากกว่าสะพานหลูผู่เพียง 2 เมตร (7 ฟุต) ที่ความยาว 552 เมตร (1,811 ฟุต) สะพานหลูผู่เป็นหนึ่งในสิ่งก่อสร้างที่เป็นหัวใจทางสถาปัตยกรรมของงานเอ็กซ์โป 2010 ในเซี่ยงไฮ้ เนื่องจากเป็นส่วนหนึ่งภายในเขตบริเวณการจัดงานทางฝั่งผู่ตงในส่วนฝากตะวันตกของพื้นที่งาน แม้ไม่สามารถเชื่อมต่อภายในโดยตรงทางรถยนต์
การวิจารณ์
โครงสร้างโค้งของสะพานถูกมองว่าเป็นการใช้งบประมาณฟุ่มเฟือยเกินกว่าที่ควรเป็น ซึ่งโครงสร้างสะพานแบบอื่นที่แพงน้อยกว่าได้ถูกปฏิเสธด้วยสาเหตุของความต้องการให้สะพานนี้มีความแตกต่างทางทัศนียภาพและเป็นสิ่งเชิดหน้าชูตาของเมืองเซี่ยงไฮ้ โดยสะพานนี้เป็นสะพานแรกที่มีโครงสร้างโค้งข้ามแม่น้ำหวงผู่ต่างจากสะพานอื่นที่เป็นโครงสร้างแบบขึง
ปูนปลาสเตอร์
ปูนปลาสเตอร์ หรือที่เรียกทางเคมีว่า Calcium sulfate hemihydrates ได้มาจากการนำแร่ยิบซั่ม (Gypsum) ซึ่งมีอยู่ทั่วไปในธรรมชาติมาให้ความร้อน (ประมาณ 150 °C) เพื่อให้เกิดการเปลี่ยนแปลงโครงสร้างทางเคมีดังสมการ
และเมื่อนำไปผสมน้ำเพื่อใช้งานก็จะเกิดปฏิกิริยาย้อนกลับดังนี้
โดยจะปลดปล่อยพลังงานออกมาในรูปของพลังงานความร้อน ในกระบวนการผลิตปูนปลาสเตอร์ จะได้ปูนปลาสเตอร์ออกมา 2 ชนิดคือ Beta (β) plaster และ Alpha (α) plaster ซึ่งจะให้คุณสมบัติที่แตกต่างกันไปทั้งในเรื่องของความแข็งแรง และการดูดซึม/คายน้ำของตัวปูนปลาสเตอร์เอง ในการผลิตเพื่อออกมาจำหน่าย ทางผู้ผลิตเองจะมีการผสมระหว่างปูนทั้งสองชนิดนี้ในอัตราส่วนต่าง ๆ กัน รวมถึงอาจมีสารเคมีบางอย่างผสมรวมไปด้วยเพื่อให้ได้ปูนปลาสเตอร์ที่มีคุณสมบัติตรงตามความต้องการใช้งานแต่ละชนิด อาทิเช่น ปูนปลาสเตอร์สำหรับการทำ Case mould จะต้องมีการแข็งแรง ทนต่อการขยายตัวได้ดี และไม่ต้องการคุณสมบัติในการดูด/คายน้ำ ปูนปลาสเตอร์สำหรับทำแม่พิมพ์งานหล่อน้ำดิน ต้องการคุณสมบัติที่ดีของการดูด/คายน้ำ แต่ไม่ต้องการเรื่องความแข็งแรงมากนัก และ ปูนปลาสเตอร์สำหรับทำแม่พิมพ์งาน Ram press ต้องการความทนทางต่อแรงอัดสูง เป็นต้น
ตำบลโพนโก
ตำบลโพนโก เป็นตำบลหนึ่งในอำเภอสนม จังหวัดสุรินทร์ องค์กรปกครองส่วนท้องถิ่นในพื้นที่ คือ องค์การบริหารส่วนตำบลโพนโก ครอบคลุมพื้นที่ตำบลโพนโกทั้งตำบล
ประวัติ
เดิมท้องที่ตำบลโพนโกเป็นตำบลหนึ่งของอำเภอรัตนบุรีและต่อมาได้แบ่งท้องที่เขตปกครองใหม่จึงทำให้ตำบลโพนโกมาเป็นตำบลหนึ่งในท้องที่กิ่งอำเภอสนม ตาม ประกาศกระทรวงมหาดไทยเรื่องแบ่งท้องที่อำเภอรัตนบุรีตั้งเป็นกิ่งอำเภอสนม จังหวัดสุรินทร์ เพื่อประโยชน์ในการปกครองและอำนวยความสะดวกให้ประชาชนภายในท้องที่ กระทรวงมหาดไทยอาศัยอำนาจตามความใน พระราชบัญญัติลักษณะปกครองท้องที่ พระพุทธศักราช 2457 มาตรา 64 และมาตรา 65 จึงแบ่งท้องที่อำเภอรัตนบุรี จังหวัดสุรินทร์ ตั้งเป็นกิ่งอำเภอ 1 แห่ง ให้เรียกชื่อว่า "กิ่งอำเภอสนม" ให้มีเขตปกครองรวม 5 ตำบล คือ ตำบลสนม ตำบลแคน ตำนานวน ตำบลหนองระฆัง และตำบลโพนโก ตั้งที่ว่าการกิ่งอำเภอที่ตำบลสนม ประกาศ ณ วันที่ 11 มิถุนายน พ.ศ. 2514 ลงชื่อ พลเอก ประภาส จารุเสถียร รัฐมนตรีว่าการกระทรวงมหาดไทย โดยประกาศในราชกิจจานุเบกษา เล่มที่ 88 ตอนที่ 69 วันที่ 29 มิถุนายน พ.ศ. 2514 หน้าที่ 1864 และ ประกาศกระทรวงมหาดไทยเรื่องการกำหนดเขตตำบลในท้องที่อำเภอสนม จังหวัดสุรินทร์ ข้อ ๕. กำหนดเขตตำบลโพนโก ในท้องที่อำเภอสนม จังหวัดสุรินทร์โดยให้มีเขตการปกครองรวม 12 หมู่บ้าน คือ หมู่ที่ 1 บ้านโพนดวน หมู่ที่ 2 บ้านโพนโก หมู่ที่ 3 บ้านเปือยป่าน หมู่ที่ 4 บ้านเป้า หมู่ที่ 5 บ้านหนองบัวแดง หมู่ที่ 6 บ้านโนนเปือย หมู่ที่ 7 บ้านโนนเปือย หมู่ที่ 8 บ้านหนองคู หมู่ที่ 9 บ้านหนองบัวแดง หมู่ที่ 10 บ้านเป้าน้อย หมู่ที่ 11 บ้านโพนโก หมู่ที่ 12 บ้านโนนโพธิ์ ประกาศ ณ วันที่ 21 พฤษภาคม พ.ศ. 2541 ลงชื่อ นายบรรจง กันตรุฒ รองปลัดกระทรวง ปฏิบัติราชการแทน ปลัดกระทรวงมหาดไทย โดยประกาศในราชกิจจานุเบกษา เล่มที่ 115 ตอนพิเศษ 133 ง วันที่ 30 ธันวามคม พ.ศ. 2541หน้าที่ 240-258
โดยยกฐานะจากสภาตำบลโพนโก เป็น "องค์การบริหารส่วนตำบลโพนโก" ในลำดับที่ 1889 จัดตั้งขึ้น ตาม ประกาศกระทรวงมหาดไทยเรื่องการจัดตั้งองค์การบริหารส่วนตำบล โดยที่มาตรา 40 และมาตราที่ 41 แห่งพระราชบัญญัติสภาตำบลและองค์การบริหารส่วนตำบลในปีพุทธศักราช 2537 ได้บัญญัติให้จัดตั้งองค์การบริหารส่วนตำบล และให้โอนงบประมาณ ทรัพย์สิน สิทธิ สิทธิเรียกร้อง หนี้ และเจ้าหน้าที่ของสภาตำบลไปเป็นองค์การบริหารส่วนตำบล ประกาศ ณ วันที่ 19 มกราคม พ.ศ. 2539 ลงชื่อ นายบรรหาร ศิลปอาชา รัฐมนตรีว่าการกระทรวงมหาดไทย ประกาศในราชกิจจานุเบกษา เล่ม 113 ตอนที่ 9 ง วันที่ 30 มกราคม พ.ศ. 2539 หน้าที่ 5-219 ทำให้สภาตำบล 2,143 แห่ง เป็น องค์การบริหารส่วนตำบลทันที ทั้งนี้มีผลใช้บังคับในวันที่ 30 มีนาคม พ.ศ. 2539
ภูมิศาสตร์
ตำบลโพนโกอยู่ห่างจากที่ว่าการอำเภอสนมไปทางทิศเหนือประมาณ 6 กิโลเมตร มีพื้นที่ทั้งหมดประมาณ 41 ตารางกิโลเมตร ลักษณะภูมิศาสตร์โดยทั่วไปของตำบลมีลักษณะเป็นที่ราบสูง ดินร่วนปนทรายและมีพื้นที่ลุ่มบางส่วน ซึ่งส่วนใหญ่เป็นพื้นที่ทางการเกษตร บ้านเรือนตั้งอยู่รวมกันเป็นกลุ่ม ตำบลโพนโกมีอาณาเขตติดต่อกับตำบลข้างเคียง ดังนี้
หมู่บ้าน
ตำบลโพนโกประกอบด้วย 12 หมู่บ้าน ได้แก่
เศรษฐกิจ
อาชีพหลักของประชาชนในตำบลโพนโก ซึ่งได้แก่ อาชีพเกษตรกรรม ซึ่งประชาชนที่ประกอบอาชีพเกษตรกรรม มีประมาณ ร้อยละ 95 (ทำนา) และเมื่อเก็บเกี่ยวผลผลิตทางการเกษตรแล้วจะว่างงาน ซึ่งทำให้มีการอพยพแรงงานชั่วคราวไปทำงานต่างถิ่น เพื่อหารายได้มาจุนเจือครอบครัว โดยแรงงานส่วนใหญ่จะอพยพเข้ากรุงเทพฯ และจังหวัดในภาคตะวันออกในช่วงเดือน มกราคม ถึง เดือน พฤษภาคม
การคมนาคม
ปัจจุบันถนนในตำบลโพนโก ส่วนใหญ่เป็นถนนลาดยางเชื่อมระหว่างหมู่บ้านกับหมู่บ้านในตำบล ถนนคอนกรีตภายในหมู่บ้าน และถนนหินคลุก และมีเส้นทางติดต่อกันระหว่างอำเภอและตำบลดังนี้ - ถนน รพช. สร.12022 (สายสนม – หนองยาง) จากอำเภอสนมถึงตำบลโพนโกระยะทาง 6 กม. - ถนน โยธาธิการ (สายสนม – โนนเปือย) ระยะทาง 3 กม.
เชวาปี
เชวาปี (ћевапи / ćevapi, ) หรือ เชวัปชิชี (ћевапчићи / ćevapčići, ) เป็นอาหารจานเนื้อสัตว์บดพบได้ทั่วไปในภูมิภาคบอลข่าน และถือเป็นอาหารประจำชาติของประเทศบอสเนียและเฮอร์เซโกวีนาและเซอร์เบีย รวมถึงยังพบได้ทั่วไปในประเทศโครเอเชีย,  มอนเตเนโกร, คอซอวอ, มาซิโดเนียเหนือ, สโลวีเนีย, โรมาเนีย, แอลเบเนีย และออสเตรีย
โดยปกติจะเสิร์ฟเชวาปีจำนวนห้าถึงสิบชิ้นด้วยกันในจานหรือบนแผ่นขนมปังแบน (เลปิญา หรือ ซอมูน) และมักเสิร์ฟเคียงหอมใหญ่สับ, ครีมเปรี้ยว, กัยมัก (ครีมนม), อัยวาร์ (ซอส) และเกลือ
ย่านเล็สกอวัตส์ในภาคใต้ของเซอร์เบียมีประวัติศาสตร์ร้านปิ้งย่างมาอย่างยาวนาน เชวาปีจากเล็สกอวัตส์มาถึงเบลเกรดเป็นครั้งแรกในคริสต์ทศวรรษ 1860 ในร้าน "รายิช" (Rajić) ในตลาดหลวง (ปัจจุบันคือจัตุรัสนักศึกษา) ก่อนที่จะแพร่กระจายไปทั่วเบลเกรดและทั่วเซอร์เบียในที่สุด โดยเฉพาะอย่างยิ่งในฐานะเครื่องเคียงกับเครื่องดื่มที่เป็นที่นิยม
ก่อนถึงคริสต์ทศวรรษ 1930 เชวาปีได้แพร่กระจายไปยังพื้นที่ส่วนอื่นของยูโกสลาเวียซึ่งรวมถึงพื้นที่เซอร์เบียตะวันออกและภูมิภาคมาซิโดเนีย ในปี 1932 เชวาปีกลายมาเป็นอาหารพิเศษของท้องถิ่นในเซอร์เบียใต้, สกอเปีย และเปช
ภาคคริสตจักร
ภาคคริสตจักร (ecclesiastical province) หรือ แขวงฝ่ายพระศาสนจักร เป็นเขตปกครองของศาสนาคริสต์ พบในนิกายโรมันคาทอลิก แองกลิคัน และคริสตจักรตะวันออก
นิกายโรมันคาทอลิก
ในคริสตจักรโรมันคาทอลิก แต่ละภาคคริสตจักรประกอบด้วยหลายมุขมณฑล โดยมุขมณฑลที่สำคัญที่สุดจะเรียกว่าอัครมุขมณฑลซึ่งมีอัครมุขนายกเป็นประมุข ส่วนมุขมณฑลที่เหลือถือเป็นมุขมณฑลรองจึงเรียกว่าปริมุขมณฑลมีปริมุขนายกเป็นประมุข ประมุขของทั้งภาคคริสตจักรเรียกว่ามุขนายกมหานครซึ่งผู้ที่ดำรงตำแหน่งนี้ก็คืออัครมุขนายกในภาคคริสตจักรนั้นเอง
คริสตจักรโรมันคาทอลิกในประเทศไทยได้แบ่งการปกครองออกเป็นสองภาคคือ ภาคกรุงเทพฯ และ ภาคท่าแร่-หนองแสง
อันดับมหาเศรษฐีอเมริกัน
อันดับมหาเศรษฐีสหรัฐ ต่อไปนี้มาจากการจัดอันดับมหาเศรษฐีโลกของนิตยสารฟอบส์ ประเมินจากมูลค่าสินทรัพย์สุทธิ (net worth) ในหน่วยดอลลาร์สหรัฐ โดยรวมรวมเฉพาะชาวอเมริกันที่มีทรัพย์สินมูลค่าเกิน 1 พันล้านดอลลาร์สหรัฐขึ้นไป
15 อันดับชาวอเมริกันที่ร่ำรวยที่สุด
จากข้อมูลของนิตยสารฟอบส์ 15 บุคคลที่ร่ำรวยที่สุดที่มีสัญชาติอเมริกันในเดือนตุลาคม ค.ศ. 2019 มีดังนี้
รอแวญกือ
รอแวญกือ (Ровеньки́) หรือ โรเวนคี เป็นเมืองเหมืองถ่านหินในแคว้นลูฮันสก์ ประเทศยูเครน ตั้งอยู่ทางทิศใต้-ตะวันออกของประเทศ ใกล้เขตแดนประเทศรัสเซีย เมืองมีประชากร 47,852 คน (ข้อมูล ค.ศ. 2013)
ตำบลบ้านราษฎร์
บ้านราษฎร์ เป็นตำบลหนึ่งในอำเภอเสิงสาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านราษฎร์ ตั้งอยู่ห่างจากอำเภอเสิงสาง ประมาณ 14 กิโลเมตร
การปกครอง
ตำบลบ้านราษฎร์ แบ่งการปกครองออกเป็น 10 หมู่บ้าน คือ
หลอดเลือดขอดในหลอดอาหาร
หลอดเลือดขอดในหลอดอาหาร (Esophageal varices) เป็นหลอดเลือดดำที่อยู่ชั้นใต้ผิว (sub-mucosal) บริเวณตอนล่างของหนึ่งในสามของหลอดอาหาร ที่ขยายตัวขึ้นมาก มักเป็นผลมาจากความดันเลือดสูงในระบบหลอดเลือดดำของตับ ซึ่งพบบ่อยในโรคตับแข็ง ผู้ที่มีหลอดเลือดขอดในหลอดอาหารมีแนวโน้มที่จะเลือดออกรุนแรง ซึ่งถ้าไม่ได้รับการรักษาก็อาจเป็นอันตรายถึงชีวิต หลอดเลือดขอดในหลอดอาหารมักวินิจฉัยโดยการส่องตรวจด้วยกล้อง (esophagogastroduodenoscopy; EGD)
SAP
SAP เป็นอักษรย่อภาษาอังกฤษ สามารถหมายถึง
ปงชีนอวา
ปงชีนอวา (Ponte Nova) เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกของประเทศ ห่างจากเมืองเบลูโอรีซองชี ไปทางทิศตะวันออกเฉียงใต้ 121 กิโลเมตร มีประชากรราว 65,000 คนและมีพื้นที่เมือง 471.07 ตร.กม. อยู่สูงจากระดับน้ำทะเล 402 เมตร
ไลเบรชัน
ในทางดาราศาสตร์ ไลเบรชัน (libration) คือรูปแบบการโคจรของดวงจันทร์ซึ่งทำให้สามารถเห็นพื้นผิวได้เกินกว่าร้อยละ 50 ของพื้นผิวทั้งหมดในช่วงระยะเวลาหนึ่ง ถึงแม้ว่าดวงจันทร์จะหันด้านใกล้เข้าหาโลกเสมอเนื่องจากไทดัลล็อก (tidal locking) ไลเบรชันสามารถใช้อธิบายปรากฏการณ์เดียวกันกับวัตถุโคจรอื่นๆ ซึ่งถูกล็อกให้แสดงให้เห็นเพียงด้านเดียว ในขณะที่การโคจรเกิดซ้ำไปซ้ำมา ไลเบรชันจะปรากฏขึ้นโดยเป็นการโยกไปข้างหน้าแล้วไปข้างหลัง (หรือขึ้นแล้วลง) ของผิวหน้าวัตถุซึ่งสามารถสังเกตได้จากวัตถุแม่ ดังเช่นการโยกไปมาของตาชั่งรอบจุดสมดุล
ในกรณีเฉพาะของการเกิดไลเบรชันของดวงจันทร์ ภาพเคลื่อนไหวแสดงให้เห็นถึงการเปลี่ยนแปลงมุมมองของพื้นผิวดวงจันทร์ไปอย่างช้าๆ ในช่วงเวลาที่แตกต่างกัน แสดงว่าพื้นผิวของดวงจันทร์ถึงร้อยละ 59 สามารถสังเกตได้จากโลก
การเกิดไลเบรชันสามารถเกิดได้สามกรณี:
เชนจ์.โออาร์จี
Change.org เป็นเว็บไซต์จากบริษัท Change.org, Inc. ของสหรัฐอเมริกา สำหรับรวมรณรงค์แคมเปญจน์และการร้องเรียนต่างๆ ทั่วโลก โดยรูปแบบการรณรงค์จะมีทั้งการรณรงค์ที่เสียค่าใช้จ่ายด้วยหน่วยงาน เช่นของทาง องค์การนิรโทษกรรมสากล และ Humane Society หรือการรณรงค์โดยอาสาสมัคร ที่ต้องการร่วมคนที่มีความเห็นคล้ายกัน เพื่อรวบรวมจำนวนคนในการสนับสนุนโครงการ
ข้อมูลเว็บไซต์มีการลงชื่อมากกว่า 1,000,000 ชื่อต่อเดือน และมีโครงการรณรงค์ใหม่ๆ เกิดขึ้นหลายพันหัวข้อในแต่ละเดือน หัวข้อที่มีในเว็บไซต์จะมีหลากหลาย โดยหัวข้อที่เป็นที่นิยม อาทิเช่น ความยุติธรรม สิทธิมนุษยชน การศึกษา สิ่งแวดล้อม สัตว์ สุขภาพ และอาหาร
เฆซุส มาร์ติเนซ
เฆซุส มาร์ติเนซ (Jesus Martinez) หรือ เฆซุส มาร์ติเนซ เตเยดา นักมวยสากลชาวเม็กซิโก เกิดเมื่อ 19 มกราคม พ.ศ. 2519 ที่ เม็กซิโกซิตี้ ประเทศเม็กซิโก สถิติการชก 22 ครั้ง ชนะ 17 (น็อค 11) แพ้ 5
กีฬามหาวิทยาลัยแห่งประเทศไทย ครั้งที่ 34
กีฬามหาวิทยาลัยแห่งประเทศไทย ครั้งที่ 34 หรือ ราชพฤกษ์เกมส์ จัดการแข่งขันวันที่ 19 –26 มกราคม 2550 ณ มหาวิทยาลัยศรีนครินทรวิโรฒ องครักษ์ จังหวัดนครนายก โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน โดยจัดการแข่งขัน 25 ชนิดกีฬา มีมหาวิทยาลัยเข้าร่วมการแข่งขัน 115 มหาวิทยาลัย มีการชิงชัยทั้งสิ้น 255 เหรียญทอง 255 เหรียญเงิน 323 เหรียญทองแดง และมีคำขวัญว่า "กีฬาสีเขียวเพื่อคุณภาพชีวิต สติปัญญา วิชาการ และกัลยาณมิตร"
การแข่งขันในครั้งนี้มีวัตถุประสงค์เพื่อเฉลิมฉลองในวโรกาสอันเป็นมิ่งมหามงคลยิ่งที่พระบาทสมเด็จพระปรมินทรมหาภูมิพลอดุลยเดชฉลองสิริราชสมบัติครบ 60 ปี 9 มิถุนายน 2549 และพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
ตราสัญลักษณ์
ตราสัญลักษณ์ในราชพฤกษ์เกมส์แสดงการผสมผสานระหว่าง "ตัวเลข 34" อันเป็นครั้งที่จัดการแข่งขันกีฬามหาวิทยาลัยแห่งประเทศไทย, สีเทา-แดง สีเทาคือสติปัญญา และ สีแดงคือพลัง และกราฟ y = ex สีทอง ความหมายของความเจริญงอกงาม อันเป็นสัญลักษณ์ของมหาวิทยาลัยศรีนครินทรวิโรฒ
ตราสัญลักษณ์ปรับให้มีลักษณะเป็นสามมิติคล้ายหน้าคน ประกอบกันแล้วประหนึ่ง คนที่แหลมคมกำลังเคลื่อนไหว แข่งขันและก้าวหน้า ท่ามกลางการผสมผสานและร่วมมือกันอย่างกัลยาณมิตร
สัตว์นำโชค
ผึ้ง แสดงความหมาย ความสามัคคี ความเฉลียวฉลาด การร่วมแรงร่วมใจทำงานด้วยความสุข ด้วยความร่าเริงเพื่อสร้างสรรค์สิ่งที่ดีแก่สังคม
สถาบันที่เข้าร่วมแข่งขัน
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 34 มีจำนวนทั้งสิ้น 114 สถาบัน ได้แก่
ตำบลสารภี (อำเภอหนองบุญมาก)
สารภี เป็นตำบลหนึ่งในอำเภอหนองบุญมาก จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสารภี ตั้งอยู่ห่างจากอำเภอหนองบุญมาก ประมาณ 18 กิโลเมตร
การปกครอง
ตำบลสารภี แบ่งการปกครองออกเป็น 15 หมู่บ้าน คือ
สเวนเซ่นส์
สเวนเซ่นส์ (Swensen's) เป็นร้านสาขาประเภทร้านไอศกรีม มีสาขาทั่วโลก เริ่มเปิดตัวที่ซานฟรานซิสโกในปี ค.ศ. 1948 โดยในประเทศไทย เดอะ ไมเนอร์ ฟู้ด กรุ๊ป เป็นบริษัทผู้ได้รับเฟรนไชส์ เปิดตัวครั้งแรกในปี 2529 ที่เซ็นทรัล ลาดพร้าว มีพื้นที่ประมาณ 30 ตารางเมตร โดยมีพนักงานเพียง 14 คน ในตอนนั้น นอกจากประเทศไทยแล้ว เดอะ ไมเนอร์ ฟู้ด กรุ๊ป เป็นผู้ได้รับลิขสิทธิ์ดำเนินการอีก 32 ประเทศทั้งในเอเชีย และตะวันออกกลาง
โต่วลิ่ว
โต่วลิ่ว (เป่อ่วยจีฮกเกี้ยน: Táu-la̍k; เต๊าลัก) เป็นนครภายใต้เทศมณฑล และเป็นเมืองหลวงของเทศมณฑลยฺหวินหลิน ประเทศไต้หวัน และยังเป็นศูนย์กลางทางการเมืองและเศรษฐกิจของเทศมณฑล นครโต่วลิ่วมีทางด่วนหมายเลข 3 พาดผ่าน
ชื่อ
ชื่อเดิมของโต่วลิ่ว "เต๊าหลักหมึง" มาจากภาษาของชาวหงหย่า ซึ่งเป็นชนพื้นเมืองหนึ่งในไต้หวัน
จักรวรรดิญี่ปุ่น
ในปี 1901 ในช่วงที่อยู่ภายใต้การปกครองของญี่ปุ่น ได้มีการจัดตั้ง โทโรกุโจ (斗六廳 (Toroku Chō)) ขึ้น ซึ่งเป็นหนึ่งในสำนักงานการปกครองทั้ง 20 แห่งในไต้หวัน ในปี 1909 ส่วนหนึ่งของโทโรกุได้รวมเข้ากับ นันโตโจ (南投廳 (Nanto Chō)) และอีกส่วนหนึ่งที่เหลือก็ได้รวมเข้ากับ คางิโจ (嘉義廳 (Kagi Chō)) ต่อมาในปี 1920 ได้มีการก่อตั้งเมืองโทโรกุ (斗六街) ขึ้นกับอำเภอโทโรกุ (斗六郡) ในจังหวัดไทนัง ซึ่งเมืองโทโรกุในสมัยนั้นครอบคลุมพื้นที่ทั้งนครโต่วลิ่วและตำบลหลินเน่ย์ในปัจจุบัน
สาธารณรัฐจีน
วันที่ 25 ธันวาคม 1981 โต่วลิ่วได้รับการยกฐานะจากเมืองเป็นนครภายใต้เทศมณฑล
ยูฟ่าเนชันส์ลีก ฤดูกาล 2018–19
ยูฟ่าเนชันส์ลีก ฤดูกาล 2018–19 (2018–19 UEFA Nations League) เป็นการแข่งขันฤดูกาลแรกสุดของยูฟ่าเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2018 (ลีก) และ มิถุนายน ค.ศ. 2019 (รอบสุดท้าย)
ตารางแข่งขัน
ด้านล่างคือตารางแข่งขันยูฟ่าเนชันส์ลีก ฤดูกาล 2018–19
กำหนดการแข่งขันได้รับการยืนยันโดยยูฟ่า เมื่อวันที่ 24 มกราคม ค.ศ. 2018
เนชันส์ลีก รอบสุดท้าย
การจับสลากได้จัดขึ้นเมื่อวันที่ 3 ธันวาคม พ.ศ. 2561 (ค.ศ. 2018), 14:30 CET ที่ โรงแรมเชลเบิร์น ใน ดับลิน, สาธารณรัฐไอร์แลนด์.
สายการแข่งขัน
เวลาคือ CEST.
โมเนลิซี่ เอ็มเยเกนี่
โมเนลิซี่ มฮิกิซา เอ็มเยเกนี่ (Monelisi Mhikiza Myekeni) นักมวยสากลชาวแอฟริกาใต้ สถิติการชก 24 ครั้ง ชนะ 21 (น็อค 8) แพ้ 3
วัดหนามแดง (จังหวัดสมุทรปราการ)
วัดหนามแดง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสำโรง ในหมู่ที่ 3 บ้านวัดหนามแดง ตำบลบางแก้ว อำเภอบางพลี จังหวัดสมุทรปราการ เป็นวัดที่สร้างเมื่อ พ.ศ. 2383 ได้รับพระราชทานวิสุงคามสีมา เมื่อ พ.ศ. 2472 ได้ผูกพัทธสีมาเมื่อวันที่ 8 กันยายน พ.ศ. 2503 สถานที่ตั้งของวัดมีต้นไม้ที่ชาวบ้านเรียกว่า ต้นหนามแดง ต่อมานายหลำและอำแดงวัน ได้บริจาคที่ดินบริเวณแห่งนี้ให้สร้างวัด และตั้งชื่อว่า วัดหนามแดง
วัดมีอาคารเสนาสนะต่าง ๆ ดังนี้ อุโบสถกว้าง 9 เมตร  ยาว 18 เมตร สร้างเมื่อ พ.ศ. 2460 กุฎีสงฆ์ จำนวน 19 หลัง หอสวดมนต์มี 4 หลัง  ศาลาการเปรียญ พระประธานในอุโบสถนามว่า หลวงพ่อบุญลือ พระพุทธรูปปางมารวิชัย
วัดยังได้เปิดสอนพระปริยัติธรรมเริ่มมาตั้งแต่ พ.ศ. 2475 มีโรงเรียนประชาบาลสอนระดับประถมศึกษาและสถานีอนามัยชั้น 2 อยู่ในวัด เป็นที่ตั้งพิพิธภัณฑ์ท้องถิ่นตำบลหนามแดง
องค์การเงินตรามาเก๊า
องค์การเงินตรามาเก๊า (Monetary Authority of Macao, Autoridade Monetária de Macau) หรือ AMCM คือธนาคารกลางของเขตบริหารพิเศษมาเก๊าแห่งสาธารณรัฐประชาชนจีน ก่อตั้งขึ้นเมื่อวันที่ 20 ธันวาคม พ.ศ. 2542 เมื่อประเทศโปรตุเกสได้ส่งมอบมาเก๊าคืนแก่สาธารณรัฐประชาชนจีน โดยก่อนหน้านี้ ธนาคารกลางของมาเก๊าใช้ชื่อว่า "องค์การเงินตราและการปริวรรตแห่งมาเก๊า" (Monetary and Foreign Exchange Authority of Macao) ซึ่งก่อตั้งในปี พ.ศ. 2532 หน่วยงานแห่งนี้มีหน้าที่มีหน้าที่กำกับดูแลการพิมพ์และออกเงินสกุลปาตากามาเก๊า
ฮาเซกูระ สึเนนางะ
ฮาเซกูระ โรกูเอมง สึเนนางะ (หรือ ฟรันซิสโก เฟลิเป ฟักซิกูรา เป็นชื่อที่ได้รับในพิธีศีลจุ่ม ณ ประเทศสเปน)(1571–1622) เป็นซามูไรญี่ปุ่นเป็นข้ารับใช้ของดาเตะ มาซามูเนะ (ไดเมียวแห่งแคว้นเซ็นได) ปี ค.ศ 1613 ถูกส่งไปเจริญสัมพันธไมตรีกับชาติต่าง ๆ ในทวีปยุโรป
ในปี ค.ศ 1613-1620 ฮาเซกูระถูกส่งไปตามพระราชกิจของนครรัฐวาติกัน ณ กรุงโรม ให้เดินทางไปยัง เขตอุปราชแห่งนิวสเปน (ปัจจุบันเป็นอาณาเขตของประเทศเม็กซิโก) และเยี่ยมชมท่าเรือของชาวยุโรป ซึ่งพระราชกิจที่ได้รับมอบหมายนี้ถูกเรียกโดยชาวญี่ปุ่นว่าคณะทูตปีเคโจ หรือถูกเรียกว่าคณะทูตเท็นโช  ในการเดินทางกลับญี่ปุ่น ฮาเซกูระได้ล่องเรือจากอากาปุลโกไปยังมะนิลา และไปถึงยังบริเวณตอนเหนือของญี่ปุ่น นับได้ว่าฮาเซกูระ สึเนนางะเป็นเอกอัครราชทูตญี่ปุ่นคนแรกที่ไปเยือนทวีปอเมริกาและยุโรป
อ็อสตราวา
อ็อสตราวา (Ostrava) หรือ อ็อสเตรา (Ostrau) เป็นเมืองที่ใหญ่ที่สุดอันดับ 3 ของประเทศเช็กเกีย ตั้งอยู่ทางตะวันออกเฉียงเหนือของประเทศ ใกล้บริเวณที่แม่น้ำโอปาวาไหลมาบรรจบกับแม่น้ำโอเดอร์ ใกล้ช่องเขามอเรเวียนแก็ป เป็นเมืองศูนย์กลางอุตสาหกรรมและมีการถลุงเหล็ก โดยมีชื่อเล่นว่า "หัวใจเหล็กแห่งสาธารณรัฐ" (ocelové srdce republiky) เมืองอ็อสตราวาได้รับการเสนอชื่อเป็นเมืองหลวงแห่งวัฒนธรรมยุโรป 2015
วศิษฏ์ ผ่องโสภา
วศิษฏ์ ผ่องโสภา (ชื่อเล่น: แชมป์) เป็นนักแสดง และดีเจชาวไทย
ประวัติ
วศิษฏ์ เกิดเมื่อวันที่ 26 กันยายน พ.ศ. 2531 ที่โรงพยาบาลแม่สาย เชียงราย ประเทศไทย มีพี่สาว 2 คน จบการศึกษาชั้นมัธยมศึกษา จากโรงเรียนสวนกุหลาบวิทยาลัย ปัจจุบันกำลังศึกษา มหาวิทยาลัยกรุงเทพ ภาควิชาภาษาอังกฤษ
รางวัลอื่นๆ
ตำแหน่งคนพันธุ์อา ปี 2005 50,หนุ่มคลีโอ ดัชชี่บอย 2007 รางวัลหนุ่มหล่อหน้าใส เขาชนไก่เฟสติวอล์
บัณฑิตวิทยาลัย มหาวิทยาลัยราชภัฏนครราชสีมา
บัณฑิตวิทยาลัย มหาวิทยาลัยราชภัฏนครราชสีมา (อังกฤษ: Faculty of Graduate Studies, Nakhon Ratchasima Rajabhat University) เป็นหน่วยงานในกำกับของมหาวิทยาลัยราชภัฏนครราชสีมา ที่เปิดสอนในระดับประกาศนียบัตรบัณฑิต ปริญญาโท และปริญญาเอก
ตำบลไทยเจริญ (อำเภอหนองบุญมาก)
ไทยเจริญ เป็นตำบลหนึ่งในอำเภอหนองบุญมาก จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลไทยเจริญ ตั้งอยู่ห่างจากอำเภอหนองบุญมาก ประมาณ 10 กิโลเมตร
การปกครอง
ตำบลไทยเจริญ แบ่งการปกครองออกเป็น 8 หมู่บ้าน คือ
เอ็สอาเพ
SAP เป็นบริษัทซอฟต์แวร์ที่ใหญ่ที่สุดของยุโรปและใหญ่เป็นอันดับ 3 ของโลก มีสำนักงานใหญ่ตั้งอยู่ที่เมือง Walldorf รัฐบาเดิน-เวือร์ทเทิมแบร์คในประเทศเยอรมนี เอ็สอาเพหรือ SAP นี้เดิมก่อตั้งในปี ค.ศ. 1972 โดยใช้ชื่อว่า Systemanalyse und Programmentwicklung โดยอดีตวิศวกรไอบีเอ็ม 5 คน ต่อมาได้เปลี่ยนชื่อเป็น Systeme, Anwendungen und Produkte in der Datenverarbeitung (ระบบ โปรแกรมประยุกต์ และผลิตภัณฑ์ประมวลผลข้อมูล) และหลังจากการประชุมสามัญประจำปี ค.ศ. 2005 บริษัทได้เปลี่ยนชื่ออีกครั้ง เหลือแค่ SAP AG
แม้ชื่อของบริษัทจะไม่ได้เป็นที่รู้จักโดยทั่วไป แต่เอ็สอาเพก็เป็นบริษัทซอฟต์แวร์ที่ใหญ่เป็นอันดับ 4 ของโลก โดยมีมูลค่าตามราคาตลาด (มาร์เก็ตแคป) ตามหลัง ไมโครซอฟท์ ไอบีเอ็ม และออราเคิล เอ็สอาเพเป็นผู้เสนอระบบซอฟต์แวร์ ERP (อีอาร์พี) ที่ใหญ่ที่สุดในแง่ของรายได้
หลายครั้งที่เอ็สอาเพถูกวิพากษ์วิจารณ์ในทางไม่ดี จากการที่บริษัทสนับสนุนสิทธิบัตรซอฟต์แวร์
ประวัติของเอ็สอาพี
SAP ก่อตั้งที่ประเทศเยอรมนี เมื่อปี 1972 (พ.ศ. 2515) สำนักงานใหญ่ตั้งอยู่ที่ Walldorf, Germany โดยการรวมตัวกันของอดีตพนักงานบริษัท IBM และเจริญเติบโตจนกลายเป็นบริษัท software ที่ใหญ่เป็นอันดับ5ของโลก มีบริษัทที่มีการใช้ SAP มากกว่า 6,000 บริษัท ในมากกว่า 50 ประเทศ ใช้มากกว่า 9,000 site มีส่วนแบ่งในตลาด client/server software กว่า 31% มีผู้ใช้เพิ่ม 50% ต่อปี มียอดขาย SAP R/3 เพิ่มขึ้น 70% ต่อปี เป้าหมายธุรกิจในเริ่มแรก เน้นลูกค้าที่เป็นธุรกิจขนาดใหญ่ (Enterprise-scale) แต่ในปัจจุบันได้ขยายธุรกิจไปที่ลูกค้าขนาดเล็กและขนาดกลาง
ในปีพ.ศ. 2532 SAP ได้ตั้งสำนักงานใหญ่ประจำภูมิภาคเอเชียและแปซิฟิกที่ประเทศสิงคโปร์เพื่อเป็นการรองรับการขยายตัวทางธุรกิจในเอเซียใต้และประเทศย่านแปซิฟก ต่อมาได้ขยายสาขาในภูมิภาคนี้ใน ออสเตรเลีย อินเดีย อินโดนีเซีย มาเลเซีย นิวซีแลนด์ ฟิลิปปินส์ และประเทศไทย
กรกฎาคม พ.ศ. 2546 องค์การโทรศัพท์แห่งประเทศไทยได้เลือกใช้ mySAP Supplier Relationship Management (SRM) เพื่อมาช่วยในการจัดซื้อจัดจ้าง และก่อให้เกิด Supplier network ขึ้นมาโดยหวังว่าในที่สุดจะทำให้มีการจัดซื้อจัดจ้างที่รวดเร็วขึ้นและลดต้นทุนในการดำเนินธุรกิจได้ ซึ่งมีผลต่อ 10 บริษัทที่เป็นคู่ค้าขององค์การโทรศัพท์
ลูกค้าที่สำคัญของ SAP ในภูมิภาคเอเชียและแปซิฟิกคือ TUV Rheinland, Singtel, Tata Group of Companies, Siam Cement, Telom Asia, PT Astra, San Miguel, Uniliver, FAW-Volkswagen, Sony Computer Entertainment, 7-Eleven Stores, General Motors, Novartis
ผลิตภัณฑ์ของ SAP
ระบบ SAP ประกอบด้วย หลาย module ของแต่ละส่วนของการจัดการที่เอามารวมกันและทำงานร่วมกัน เนื่องด้วยตลาดและความต้องการของลูกค้าเป็นตัวกระตุ้นการเปลี่ยนแปลงของระบบ มีบริษัท software ที่พยายามสร้างโปรแกรมที่สนับสนุนแต่ละส่วนของธุรกิจ ในขณะที่ SAP พยายามสร้าง software ที่เหมาะสมกับทุกธุรกิจ SAP โดยให้โอกาสเลือกใช้แค่ระบบเดียวแต่สามารถทำงานได้กับทุกส่วนของธุรกิจ ทั้งยังสามารถติดตั้ง R/3 application มากกว่า 1 ตัวเป็นการเพิ่มความเร็วในการทำงาน SAP มีหลาย Module มีหน้าที่ที่ต่างกัน แต่ทำงานร่วมกันเป็นหนึ่งเดียว (แต่ละ Module คือแต่ละส่วนของธุรกิจ) ผลิตภัณฑ์ SAP มี 2 กลุ่ม คือ
1. SAP R/2 ใช้สำหรับเมนเฟรม
2. SAP R/3 ใช้กับระบบ Client/server
SAP เป็นบริษัทของ German แต่แยกการทำงานเป็น บริษัทย่อย, หุ้นส่วน, และพันธมิตรทางธุรกิจทั่วโลก
ผลิตภัณฑ์
ผลิตภัณฑ์ของเอ็สอาเพเน้นไปที่ ERP ซึ่งบริษัทเป็นผู้บุกเบิก. ผลิตภัณฑ์หลักของบริษัทคือ SAP R/3 โดยตัว "R" หมายถึง "realtime data processing" (การประมวลผลข้อมูลแบบเวลาจริง) ส่วน "3" หมายถึง สถาปัตยกรรมโปรแกรมแบบ 3 ชั้น (three-tier) : ฐานข้อมูล, แอปพลิเคชันเซิร์ฟเวอร์ และ ไคลเอนต์ (SAPgui). โดยผลิตภัณฑ์รุ่นก่อนหน้า SAP R/3 คือรุ่น R/2
Module SAP ที่เป็นที่รู้จักกันคือ
ตามรายงานมีการติดตั้งเอ็สอาเพมากกว่า 91,500 ชุดในมากกว่า 28,000 บริษัท มากกว่า 12 ล้านคนใน 120 ประเทศ
ประเทศเบลเยียมในโอลิมปิกเยาวชนฤดูร้อน 2018
ประเทศเบลเยียม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเบลเยียมเป็นผู้ทำหน้าที่ในการส่งนักกีฬาเข้าร่วมแข่งขันจำนวน 32 คน ใน 23 ชนิดกีฬา ผลการแข่งขันครั้งนี้ประเทศเบลเยียมได้รับเหรียญรางวัลแบ่งเป็น 2 เหรียญทอง 3 เหรียญเงิน และ 2 เหรียญทองแดง รวมทั้งหมด 7 เหรียญ
ลุยส์ อัลเบร์โต ลาซาร์เต
ลุยส์ อัลเบร์โต ลาซาร์เต (Luis Alberto Lazarte) นักมวยสากลชาวอาร์เจนตินา เกิดเมื่อ 4 มีนาคม พ.ศ. 2514 ที่กรุงบัวโนสไอเรส ประเทศอาร์เจนตินา สถิติการชก 48 ครั้ง ชนะ 38 (น็อก 17) เสมอ 1 แพ้ 8
ตำบลหนองตะไก้ (อำเภอหนองบุญมาก)
หนองตะไก้ เป็นตำบลหนึ่งในอำเภอหนองบุญมาก จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองตะไก้ ตั้งอยู่ห่างจากอำเภอหนองบุญมาก ประมาณ 7 กิโลเมตร
การปกครอง
ตำบลหนองตะไก้ แบ่งการปกครองออกเป็น 12 หมู่บ้าน คือ
การบุกครองกรีซครั้งที่หนึ่งของเปอร์เซีย
การบุกครองกรีซครั้งที่หนึ่งของเปอร์เซีย เกิดขึ้นในช่วงสงครามกรีก-เปอร์เซีย ระหว่างปีที่ 492–490 ก่อนคริสตกาล โดยจักรพรรดิดาไรอัสมหาราชต้องการลงโทษนครรัฐเอเธนส์และอีรีเทรียที่สนับสนุนการก่อกบฏของเมืองไอโอเนีย รวมถึงต้องการขยายจักรวรรดิไปในทวีปยุโรป การบุกแบ่งออกเป็น 2 ครั้ง ครั้งแรกเริ่มในปีที่ 492 ก่อนคริสตกาล นำโดยแม่ทัพมาร์โดเนียส ทัพเปอร์เซียสามารถยึดเธรซคืนกลับมาและบังคับให้มาซิดอนอยู่ใต้อำนาจหลังเป็นประเทศราชมาตั้งแต่ปลายศตวรรษที่ 6 ก่อนคริสตกาล อย่างไรก็ตาม การบุกได้หยุดชะงักลงเมื่อทัพเรือเปอร์เซียถูกพายุซัดนอกชายฝั่งเขาแอทอส ปีต่อมา จักรพรรดิดาไรอัสส่งคณะทูตไปทั่วกรีซเพื่อสั่งให้ยอมสวามิภักดิ์ นครรัฐกรีกส่วนใหญ่ยอมสวามิภักดิ์ ยกเว้นเอเธนส์และสปาร์ตาที่สั่งประหารคณะทูต จักรพรรดิดาไรอัสจึงสั่งให้ยกทัพไปอีกครั้ง
การบุกครั้งที่สองเริ่มในปีที่ 490 ก่อนคริสตกาล นำโดยแม่ทัพดาติสและอาร์ตาเฟอร์เนส ทัพเปอร์เซียยกไปที่เกาะนักซอสก่อนจะยึดและเผาเมือง ต่อมายึดหมู่เกาะซิคละดีสและทำลายเมืองอีรีเทรีย ระหว่างยกทัพต่อไปยังเอเธนส์ในแอตติกา ทัพเปอร์เซียได้ปะทะกับทัพกรีกที่มีจำนวนน้อยกว่าที่ที่ราบมาราธอน ทัพเปอร์เซียพ่ายแพ้และยกกลับเอเชีย อย่างไรก็ตาม ฝ่ายเปอร์เซียประสบความสำเร็จในการโจมตีนักซอส อีรีเทรียและแผ่อำนาจไปในภูมิภาคอีเจียน จักรพรรดิดาไรอัสได้รวบรวมกำลังพลเพื่อเตรียมบุกกรีซอีกครั้ง แต่ความขัดแย้งภายในจักรวรรดิทำให้แผนการดังกล่าวถูกเลื่อนออกไป จักรพรรดิดาไรอัสเสด็จสวรรคตในปีที่ 486 ก่อนคริสตกาล ทิ้งแผนการให้เซอร์ซีส พระราชโอรสดำเนินการต่อ ซึ่งจักรพรรดิเซอร์ซีสสั่งบุกกรีซอีกครั้งในปีที่ 480 ก่อนคริสตกาล
Parasmittina
Parasmittina เป็นสกุลของไบรโอซัวที่อยู่ในวงศ์ Smittinidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
ปานปรีย์ พหิทธานุกร
ดร.ปานปรีย์ พหิทธานุกร อดีตรองหัวหน้าพรรคเพื่อไทย อดีตผู้แทนการค้าไทย อดีตที่ปรึกษานายกรัฐมนตรี ด้านเศรษฐกิจและการต่างประเทศ (พลเอก ชวลิต ยงใจยุทธ) และประธานกรรมการบริษัท ปตท. จำกัด (มหาชน)
ประวัติ
ดร.ปานปรีย์ พหิทธานุกร สำเร็จการศึกษาในระดับปริญญาตรี นิติศาสตร์บัณฑิต จากจุฬาลงกรณ์มหาวิทยาลัย ปริญญาโท ด้านรัฐประศาสนศาสตร์ จากมหาวิทยาลัยเซาเทิร์นแคลิฟอร์เนีย และปริญญาเอก ด้านการบริหารจัดการภาครัฐ จาก Claremont Graduate University
ประสบการณ์การทำงาน
ดร.ปานปรีย์ พหิทธานุกร เริ่มทำงานเป็นข้าราชการ ที่สํานักเลขาธิการคณะรัฐมนตรี ทำหน้าที่วิเคราะห์นโยบาย และเป็นเจ้าหน้าที่ประสานงานในห้องประชุมคณะรัฐมนตรี ในสมัยพลเอก เปรม ติณสูลานนท์ อดีตนายกรัฐมนตรี และต่อมาในสมัย พลเอกชาติชาย ชุณหะวัณ อดีตนายกรัฐมนตรี
ในปี 2539 ได้รับแต่งตั้งเป็นที่ปรึกษานายกรัฐมนตรี ด้านเศรษฐกิจและการต่างประเทศ (พลเอก ชวลิต ยงใจยุทธ) และในปี 2545 เป็นสมาชิกสภาผู้แทนราษฎร แบบบัญชีรายชื่อ และรองหัวหน้าพรรคชาติพัฒนา
ในปี 2546 เป็นผู้ช่วยรัฐมนตรีประจำกระทรวงพาณิชย์ ระหว่างปี 2546-2548 ได้รับมอบหน้าที่ให้เป็นหัวหน้าคณะเจรจาจัดทำเขตการค้าเสรี (ประเทศอินเดีย และกลุ่มประเทศ BIMST-EC) และในปี 2547 ต่อมาเป็นผู้ช่วยรัฐมนตรีประจำกระทรวงอุตสาหกรม มีบทบาทสำคัญในการวางแผน แก้ไขปัญหาการขาดแคลนน้ำ เพื่ออุตสาหกรรมใน Eastern Seaboard จนเป็นผลสำเร็จ
ในปี 2548 ได้รับแต่งตั้งเป็นผู้แทนการค้าไทย และได้รับมอบให้ทำหน้าที่ประธานกรรมการส่งเสริมการลงทุนและการค้าภายใต้กรอบความตกลงเขตการค้าเสรี ประธานกรรมการองค์การคลังสินค้า
ในปี 2551 เป็นรองหัวหน้าพรรคเพื่อไทย (อันดับ 1) รับผิดชอบในฐานะหัวหน้าทีมเศรษฐกิจ และเป็นกรรมการยุทธศาสตร์พรรค (ธันวาคม 2551 - กันยายน 2553)
ในปี 2556 ได้รับแต่งตั้งเป็นประธานกรรมการ บริษัท ปตท. จำกัด (มหาชน)
อะแมนดา ไซเฟร็ด
อะแมนดา มิเชลล์ ไซเฟร็ด (Amanda Michelle Seyfried; เกิดเมื่อวันที่ 3 ธันวาคม ค.ศ. 1985) เป็นนักแสดง นักร้อง นักแต่งเพลง และอดีตนางแบบเด็ก ชาวอเมริกัน เธอเริ่มอาชีพการทำงานในฐานะนางแบบเด็ก เมื่อเธออายุ 11 ปี และเธอเริ่มอาชีพการแสดงเมื่ออายุ 15 ปี ในบทที่ไม่มีชื่อของเธอในเรื่อง และได้รับบทสมทบในเรื่อง As the World Turns และ All My Children ซึ่งทำให้เธอก้าวสู่ความสำเร็จในการแสดงโทรทัศน์และภาพยนตร์
ในปี ค.ศ. 2004 ไซเฟร็ดแสดงในภาพยนตร์เรื่องแรกใน Mean Girls ในบทแคเรน สมิท เธอยังได้แสดงภาพยนตร์อื่นอย่าง Nine Lives (2005) และ Alpha Dog (2006) และในปี ค.ศ. 2006 เธอมีชื่อเสียงจากการรับบทนำในซีรีส์ทางช่องเอชบีโอเรื่อง Big Love หลังจากนั้นไซเฟร็ดปรากฏตัวในบทโซฟี เชอริแดน ในภาพยนตร์เพลงในปี ค.ศ. 2008 เรื่อง Mamma Mia! ส่วนบทอื่นเช่นรับบทนำใน Jennifer's Body, Chloe, Dear John, Veronica Mars และ ''Letters to Juliet'
ชีวิตส่วนตัว
ในปี 2017 ไซเฟร็ดสมรสกับทอมัส ซาดอสกี้ ซึ้งเป็นแฟนหนุ่มของเธอหลังจากทั้งคู่คบหาดูใจมายาวนานถึง 2 ปี และในเดือนมกราคม 2018 เธอให้กำเนิดบุตรสาวคนแรกชื่อว่า "นีน่า ซาดอสกี้"
แหล่งข้อมูลอื่น
1985
ไชโยโปรดักชั่นส์
บริษัท ไชโยโปรดักชั่นส์ จำกัด (Chaiyo Productions Co., Ltd. ) หรือชื่อเดิม ไชโยภาพยนตร์ เป็นบริษัทผลิตผลงานด้านสื่อประเภทภาพยนตร์ และละครโทรทัศน์ รวมถึงสื่อโฆษณา สัญชาติไทย ก่อตั้งโดย สมโพธิ แสงเดือนฉาย โดยชื่อ "ไชโย" หมายถึง "ชัยชนะ" เป็นชื่อที่ได้รับการตั้งจาก ม.ร.ว.คึกฤทธิ์ ปราโมช ในปี พ.ศ. 2509 จากการที่สมโพธิเคยได้ทำงานใกล้ชิดกับ ม.ร.ว.คึกฤทธิ์ ในฐานะช่างภาพของหนังสือพิมพ์สยามรัฐ จนกลายเป็นบุคคลสนิท
ประวัติ
ไชโยโปรดักชั่นส์ มีผลงานครั้งแรกเป็นละครโทรทัศน์ คือ เรื่อง ไกรทอง เมื่อปี พ.ศ. 2513 ออกอากาศทางสถานีโทรทัศน์ช่อง 7 ซึ่งเป็นเรื่องราวของนิทานพื้นบ้านเกี่ยวกับมนุษย์และจระเข้ ที่เป็นที่รู้จักกันดี โดย สมโพธิได้ใช้สเปเชียลเอฟเฟกส์ผสมกับการนำเสนอแบบลิเก ทำให้ได้รับความนิยมอย่างมากจนเรตติ้งขึ้นเป็นละครอันดับหนึ่งของปีนั้น (นำแสดงโดย ปรีดา จุลละมณฑล ดามพ์ ดัสกร มาลาริน บุนนาค ขวัญตา บัวเปลี่ยนสี)  และทำให้ได้มีผลงานเรื่องถัดมา  ปี พ.ศ. 2514 คือ พระอภัยมณี (นำแสดงโดย เนาวรัตน์ พงษ์ไพบูลย์ คมน์ อรรฆเดช รจนา นามวงศ์ ขวัญตา บัวเปลี่ยนสี ปริม ประภาพร รัตนาภรณ์น้อย อินทรกำแหง) ต่อมาจึงได้มีผลงานภาพยนตร์เรื่องแรก คือ ท่าเตียน ในปี พ.ศ. 2516 ซึ่งเป็นเรื่องราวของยักษ์วัดแจ้งสู้กับยักษ์วัดโพธิ์ เมื่ออกฉายประสบความสำเร็จอย่างงดงาม ทำรายได้อย่างมาก และยังมีผลงานในแนวเดียวกันออกมาอีกหลายเรื่อง ซึ่งทุกเรื่องประสบความสำเร็จทั้งสิ้นกับภาพยนตร์แนวสัตว์ประหลาด, ซูเปอร์ฮีโร่ หรือแฟนตาซี ที่ต้องใช้สเปเชียลเอฟเฟกส์จำนวนมาก ในช่วงที่รุ่งเรือง กล่าวกันว่าเมื่อใดที่สัญลักษณ์ของไชโยภาพยนตร์ปรากฏ คือ รูปสิงโตคู่ ผู้ชมโดยเฉพาะเด็ก ๆ จะวิ่งมาจองพื้นที่นั่งดูในแถวหน้าเป็นจำนวนมาก โดยมีผลงานทั้งสิ้น 16 เรื่อง บางเรื่องยังได้ร่วมสร้างกับบริษัทของต่างประเทศ เช่น สึบุรายะโปรดักชั่น ของญี่ปุ่น และได้ออกฉายยังต่างประเทศ
ไชโยโปรดักชั่นส์ มีที่ตั้งอยู่ที่ เลขที่ 464 ถนนสุคนธสวัสดิ์ แขวงและเขตลาดพร้าว กรุงเทพมหานคร และมีโรงถ่ายตั้งอยู่ที่ ถนนพหลโยธิน กิโลเมตรที่ 52 ตำบลเชียงรากน้อย อำเภอบางปะอิน จังหวัดพระนครศรีอยุธยา ซึ่งใช้เป็นโรงถ่ายทำมาตั้งแต่อดีต ซึ่งปัจจุบันใช้เป็นที่พักอาศัยของสมโพธิ และใช้เป็นที่เก็บสินค้าและสิ่งต่าง ๆ เกี่ยวกับอุลตร้าแมนกว่า 1 ล้านชิ้น โดยเรียกว่า "อุลตร้าแมนแลนด์"
ปัจจุบัน ไชโยโปรดักชั่นส์ มิได้สร้างภาพยนตร์แล้ว โดยผลงานเรื่องสุดท้าย คือ กิ้งก่ากายสิทธิ์ ในปี พ.ศ. 2528 (ในปี พ.ศ. 2544 และ พ.ศ. 2547 มีการแสดงโชว์ อุลตร้าแมนมิลเลเนี่ยม ที่อิมแพ็ค เมืองทองธานี และในปี พ.ศ. 2550 มีการสร้างซีรีส์ชุด โปรเจกต์อุลตร้าแมน ร่วมกับบริษัทของจีน แต่มิได้เผยแพร่เนื่องจากติดปัญหาเรื่องลิขสิทธิ์ ) แต่ได้ดำเนินการจัดเก็บค่าลิขสิทธิ์ต่าง ๆ โดยไม่มีผลงานของบริษัทจัดจำหน่ายอีกแล้วในตลาด เนื่องจากสมโพธิได้จัดเก็บหมด โดยตั้งใจว่าจะออกเผยแพร่เป็นดีวีดีแบบบลูเรย์ ก็ต่อเมื่อปัญหาเรื่องลิขสิทธิ์ของอุลตร้าแมนได้จบลงและได้มีการสร้างใหม่อีกครั้งในนามบริษัท
อาซาฮิ
อาซาฮิ หรือ อาซาฮี (Asahi) อาจหมายถึง
เวียรี ดันล็อป
พันเอก เซอร์ เออร์เนส เอ็ดเวิร์ด "เวียรี" ดันล็อป ผู้ซึ่งได้รับเครื่องราชอิสริยาภรณ์แห่งออสเตรเลีย (Order of Australia-AC) เครื่องราชอิสริยาภรณ์แห่งเซนต์ไมเคิลและเซนต์จอร์จ (Order of St Michael and St George-CMG) และเครื่องราชอิสริยาภรณ์แห่งจักรวรรดิบริติช (Order of the British Empire-OBE) (12 กรกฎาคม ค.ศ. 1907 – 2 กรกฎาคม ค.ศ. 1993) เป็นศัลยแพทย์ชาวออสเตรเลียที่ได้มีชื่อเสียงที่โด่งดังจากความเป็นผู้นำของเขา ในขณะที่ถูกจับกุมเป็ยเชลยศึกโดยญี่ปุ่นในช่วงสงครามโลกครั้งที่สอง
18831993
รูดาชลอนสกา
รูดาชลอนสกา (Ruda Śląska, ; Ruda O.S.; ไซลีเซีย: Ślůnsko Ruda, Wjelgo Ruda) เป็นเมืองในจังหวัดชล็อนสก์ (ไซลีเซีย) ทางตอนใต้ของประเทศโปแลนด์ ตั้งอยู่ทางตะวันออกของเมืองซาบเช ใกล้เมืองคาโตวีตเซ รูดาชลอนสกาเป็นหนึ่งในเมืองในเขตเมืองคาโตวีตเซ (ประชากร 2.7 ล้านคน) และในเขตปริมณฑลไซลีเซีย (ประชากร 5,294,000 คน) เมืองนี้มีประชากร 136,423 คน (ธันวาคม ค.ศ. 2020)